**Kvíz: Viete správne triediť odpad?**

**1. Do ktorého kontajnera by ste hodili viečko od jogurtu?**

a) Kovy b) Papier c) Plasty

*Hoci samotný téglik od jogurtu patrí do plastov (predtým je potrebné ho umyť od zvyškov jedla), viečko je u niektorých jogurtov vyrobené z hliníka alebo iných kovov, preto patrí do kontajnera pre kovy.*

**2. Kam patrí sieťka od citrónov či pomarančov?**

a) Plasty b) Zmiešaný komunálny odpad c) Papier

**3. Do ktorého kontajnera by ste hodili rolku od toaletného papiera?**

a) Papier b) Sklo c) Zmesový komunálny odpad

*Rolky sú z už recyklovaného papiera, preto sa ďalej recyklovať nedajú a patria do zmesového komunálneho odpadu.*

**4. Kam patria neumyté nádobky, v ktorých je v obchode uložené chladené mäso?**

a) Plasty b)Papier c) Zmiešaný komunálny odpad

*Do plastov ich môžete dať len v prípade, že ich predtým umyjete.*

**5. Do ktorého kontajnera by ste hodili použité papierové vreckovky?**

a) Papier b) Plasty c) Zmiešaný komunálny odpad

*Do papiera môžu ísť len neznečistené.*

**6. Kam patrí termoobal z obeda, ktorý pred zahodením umyjete od zvyškov jedla?**

a) Plasty b) Papier c)Zmiešaný komunálny odpad

*Ak v ňom sú zvyšky jedla, hoďte ho do zmiešaného komunálneho odpadu.*

**7. Do ktorého kontajnera by ste hodili obal od zubnej pasty?**

a) Plasty b) Kovy c) Zmiešaný komunálny odpad

*Obal od zubnej pasty môže obsahovať plast, kovy aj zvyšky toho, čo v ňom bolo. Preto patrí do zmiešaného odpadu.*

**8. Kam patrí zrkadlo?**

a) Sklo b) Plasty c) Zmiešaný komunálny odpad

*Zrkadlo nie je klasické sklo, preto nepatrí do zeleného kontajnera.*

**9. Kam patrí použitá fixa ?**

a) Plasty b) Kovy c) Zmiešaný komunálny odpad

*Hoci sú fixky väčšinou z plastu, stále obsahujú zvyšky farby, preto ich treba dávať do zmiešaného odpadu.*

**10. Do akej farebnej nádoby vložíte plechovku od nápoja?**

a) žltá b) modrá c) červená

Plechovky sú vyrobené z kovu, preto ich vhadzujeme do nádoby označenej červenou farbou